Λεγεώνα II Flavia Constantia

Η Λεγεώνα II Flavia Constantia  συγκροτήθηκε από τον Αυτοκράτορα Διοκλητιανό ή τον Γαλέριο, πιθανόν το έτος 293 ή στα 296-297.

 Ιστορικό 
Κατά την Ύστερη περίοδο της Ρωμαϊκής Αυτοκρατορίας είχε επικρατήσει το δόγμα κάθε επαρχία να διαθέτει δύο λεγεώνες. Καθώς στη Θηβαΐδα δεν στάθμευε καμία λεγεώνα, αποφασίστηκε η ταυτόχρονη συγκρότηση της II Flavia Constantia και της I Maximiana για την περιφρούρηση της νεοσύστατης αυτής επαρχίας η οποία έγινε μέρος της νέας Διοίκησης Αιγύπτου.

Πιθανώς το 293 κατασκευάστηκε νέο οχυρό γύρω από τον ναό του Άμμωνα στο Λούξορ το οποίο και αποτέλεσε τη βάση της λεγεώνας. Στα χρόνια της συγγραφής του έργου Notitia Dignitatum η λεγεώνα στρατοπέδευε στην πόλη Κούσαι. Καθώς η Θηβαΐδα βρισκόταν στο νότο, αποτελούσε το ανάχωμα των Ρωμαίων ενάντια σε εχθρούς τους όπως οι Νούβιοι, το Βασίλειο του Κους και η Μερόη. Το όνομα της λεγεώνας σχετίζεται με τον Κωνστάντιο Χλωρό, ο οποίος ήταν ένας από τους τέσσερις αυτοκράτορες της Τετραρχίας.

Με το πέρασμα του χρόνου, πιθανώς επί Μεγάλου Κωνσταντίνου όταν τα στρατεύματα των αιγυπτιακών επαρχιών ενώθηκαν υπό την διοίκηση ενός Δούκα () (CIL II 12073), οι λεγεώνες της Θηβαΐδας ενισχύθηκαν με μονάδες προερχόμενες από τις λεγεώνες της Αιγύπτου (I Iovia, II Traiana και III Diocletiana) η τελευταία εκ των οποίων σταδιακά διαιρέθηκε σε τρεις φρουρές (Not. or. XXXI 31. 33. 38).

Η II Flavia Constantia Thebaeorum υπάγονταν, κατά την εποχή του Notitia Dignitatum, στον Μάγιστρο του στρατού της Ανατολής () (Not. or. VII 10 = 45) και ήταν σίγουρα παρακλάδι της II Flavia Constantia, η οποία για περισσότερο από έναν αιώνα είχε καθιερωθεί ως μία από τις λεγεώνες της μεθορίου. Ο διαχωρισμός αυτός πιθανώς οφείλεται στον Θεοδόσιο Α΄ ο οποίος αποφάσισε να αναμείξει βαρβαρικά τμήματα που είχαν παραδοθεί σε αυτόν με τα στρατεύματα της Αιγύπτου.

 Παραπομπές 

02 Flavia Constantia